Kökšetau
Kökšetau (kasahhi keeles Көкшетау (Kökşetau) 'sinakas mägi') on linn Kasahstanis, Akmola oblasti keskus. Asub Kopa järve kagukaldal, Išimi tasandiku lõunaservas. Linn asub poolkõrbealal, 234 meetri kõrgusel merepinnast. Kökšetau sai alguse 1824. aastal rajatud sõjaväepostist. 1895 sai linnaõigused. 2020. aasta seisuga oli linnas 146 104 elanikku, neist 58% kasahhid, 30% venelased, 3% ukrainlased, 2% tatarlased ja 2% sakslased. Elanike arvult oli linn Kasahstanis 18. 1989. aastal moodustasid venelased Kökšetau elanikest 54,5%. Linnas tegutseb jalgpalliklubi FK Okžetpes.